[Insert GP name, Practice address, contact details]

[Insert date]

Mudane/Marwo [Insert patient name],

Diiwaannadeennu waxay muujinayaan in aadan dhammeyn sameynta xirmadaada baaritaanka mindhiciirka (fiiri sawirka hoose).

Waxaannu warqaddan kuugu soo qoray in aan ku muujinno taageerada aynu u hayno Barnaamijka Baaritaanka Mindhiciirka ee NHS.

Baaritaanka Kansarka Mindhiciirka ayaa hiigsanaya in lagu oggaado kansarka mindhiciirka marxaladda hore kahor inta aadan iska dareemin wax astaamo ah. Caddeymo ayaa muujinaya in haddii kansarka mindhiciirka lagu arko marxaladda ugu horreysa, 10-kii qofba in ka badan 9 qof ayaa ka badbaada. Oggaanshaha hore ayaa muhiim u ah ka badbaadidda.

Kansarka mindhiciirka waa kansarka afaraad ee ugu badan dalka Ingiriiska waana kan labaad ee ugu badan kansarrada dillaaga ah. In ka badan 16,000 oo qof ayaa sannad kasta u dhinta cudurka; baaritaanka ayaa gacan ka geysan kara yareynta tiradan.

Waxaannu kugu dhiirrigelinaynaa in aad dhammeyso sameynta xirmada baaritaanka oo ay ahayd in aad ka hesho boostada. Waa ikhtiyaarkaaga haddii aad dhammeynayso sameynta xirmada baaritaanka iyo haddii kale, waa in aad akhrisaa macluumaadka lala soo diray casuumaadda baaritaankaaga si ay kaaga caawiso in aad go'aan qaadato.

Haddii aadan helin xirmadaada baaritaanka ama aad doonayso in mid cusub laguu soo diro markaasi fadlan si bilaash ah ku wac khadka tooska ah ee caawimaadda Baaritaanka Caloosha **0800 707 6060.**

Haddii aad internet heli karto, xirirkan (link) soo socda ayaa ku siinaya macluumaad dheeraad ah oo ku saabsan sida loo dhammeeyo sameynta baaritaanka waxaanna ku jira tilmaamo fiidiyow ah [www.nhs.uk/bowel-test](http://www.nhs.uk/bowel-test). Xiriirka(link) soo socda ayaa wuxuu fiidiyowga ku soo bandhigayaa 10 luuqadood oo kala duwan oo ay ka mid tahay Luuqadda Dhagoolayaasha ee Dalka Ingriiska <https://vimeo.com/showcase/6663813>.

Haddii aadan internet heli karin, ama aad weli u baahan tahay macluumaad dheeraad ah oo ku saabsan dhammeynta sameyska xirmada baaritaanka, fadlan la xiriir kalkaalisada rugtaada caafimaadka. Haddii aad u baahan tahay macluumaad dheerad ah oo ku saabsan baaritaanka mindhiciirka waxaad mid kala xiriiri kartaa khadka caawimaadda tooska ah ee Baaritaanka Mindhiciirka **0800 707 6060** ama la xiriir Rugtaada si aad uga hesho macluumaad dheeraad ah.

Si daacad ah

 **Xirmada Baaritaanka Caloosha**

[Insert Dr’s name and electronic signature]